Document ID: 31999R1680

ΚΑΝΟΝΙΣΜΟΣ (ΕΚ) αριθ. 1680/1999 ΤΟΥ ΣΥΜΒΟΥΛΙΟΥ
της 19ης Ιουλίου 1999
για τον καθορισμό, για την περίοδο εμπορίας 2000, της τιμής βάσης και για την εποχιακή διαμόρφωση της τιμής βάσης στον τομέα του προβείου κρέατος
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση των αγορών στον τομέα του προβείου και αιγείου κρέατος(1), και ιδίως το άρθρο 3, παράγραφοι 1 και 2,
την πρόταση της Επιτροπής(2),
τη γνώμη του Ευρωπαϊκού Κοινοβουλίου(3),
τη γνώμη της Οικονομικής και Κοινωνικής Επιτροπής(4),
Εκτιμώντας τα ακόλουθα:
(1) η τιμή βάσης πρέπει να καθοριστεί σύμφωνα με τα κριτήρια που καθορίζονται στο άρθρο 3 παράγραφος 2 του κανονισμού (ΕΚ) αριθ. 2467/98·
(2) κατά τον καθορισμό της τιμής βάσης για τα σφάγια προβατοειδών, ενδείκνυται να λαμβάνονται υπόψη οι στόχοι της κοινής γεωργικής πολιτικής· η κοινή γεωργική πολιτική έχει ιδίως ως στόχους να εξασφαλίζει στο γεωργικό πληθυσμό δίκαιο βιοτικό επίπεδο, να εξασφαλίζει τον εφοδιασμό και να διασφαλίζει λογικές τιμές κατά την προσφορά αγαθών στους καταναλωτές· τα στοιχεία αυτά οδηγούν στον καθορισμό της τιμής της περιόδου 2000 στο επίπεδο που προβλέπει ο παρών κανονισμός·
(3) θα πρέπει να καθοριστούν τα εβδομαδιαία εποχιακά ποσά που εφαρμόζονται στην τιμή βασης υπό το πρίσμα της εμπειρίας που αποκτήθηκε κατά τις περιόδους 1991, 1992, 1993, 1994, 1995, 1996, 1997 και 1998 από την ιδιωτική αποθεματοποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 2000 στον τομέα του προβείου κρέατος, η τιμή βάσης καθορίζεται σε 504,07 ευρώ για 100 χιλιόγραμμα βάρους σφαγίου.
Άρθρο 2
Η τιμή βάσης που αναφέρεται στο άρθρο 1 καθορίζεται εποχιακά σύμφωνα με τον πίνακα που περιλαμβάνεται στο παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1999.

Labels: 2
3
17